laion/Wikipedia-Exotic huggingface dataset:
ქართული კულტურის ფორუმი

ქართული კულტურის ფორუმი — ფრანკფურტის ქართული სათვისტომო, რომელიც დაარსდა ფრანკფურტის უნივერსიტეტის პროფესორის მანანა თანდაშვილის მიერ 2005 წელს და აქტიურად მოღვაწეობს გერმანიაში ქართული კულტურის პოპულარიზაციის მიზნით. სათვისტომოს დაარსების ძირითადი მიზანი იყო ქართული კულტურის გერმანიაში პოპულარიზაცია და ქართულ-გერმანული კულტურული კონტაქტების კიდევ უფრო გაღრმავება კულტურული დიალოგის გზით. ქართული კულტურის ფორუმის შექმნაში აქტიურად მონაწილეობდნენ ფრანკურტში მოღვაწე ქართველი სტუდენტები ლელა სამუშია და ქეთევან ნაკაშიძე. ქართული კულტურის ფორუმმა ოფიციალური მოღვაწეობა დაიწყო 2006 წელს, როდესაც ფრანკფურტის ინტერნაციონალურ თეატრში ჩაატარა კლასიკური მუსიკის კონცერტი „ქართველი კომპოზიტორები“. ქართული კულტურის ფორუმი დღემდე აგრძელებს ფრანკფურტში კულტურულ მოღვაწეობას სხვადასხვა მიმართულებით. 2006 წელს მანანა თანდაშვილმა ქართული კულტურის ფორუმის ფარგლებში ფრანკფურტის საკვირაო სკოლა დააარსა, რომელმაც თავი მოუყარა ფრანკფურტსა და მის შემოგარენში მცხოვრებ ქართველ ბავშვებს. 2010 წელს ეკა კვარაცხელიას ინიციატივით სკოლასთან შეიქმნა ჩრდილების საბავშვო თეატრი, რომელმაც ორჯერ წარმოადგინა ფრანკფურტის რომანის ფაბრიკაში ქართული ზღაპრები. 2013 წლიდან ფრანკფურტის საკვირაო სკოლის ბავშვების რაოდენობა საგრძნობლად გაიზარდა და სასწავლო პროგრამას დაემატა ქართული ცეკვის გაკვეთილები. ამჟამად ფრანკფურტის საკვირაო სკოლას სათავეში უდგას მაია შავლიაშვილი. ქართული კულტურის ფორუმის ოფიციალური საიტი ქართული კულტურის დღეები ფრანკფურტში (2008 წელი)[მკვდარი ბმული]
ატირაუს ოლქი

ატირაუს ოლქი (ყაზახ. Атырау облысы), 1991 წლამდე გურიევის ოლქი — ოლქი დასავლეთ ყაზახეთში. ადმინისტრაციული ცენტრი ატირაუ. დასავლეთიდან ესაზღვრება რუსეთი, ჩრდილოეთიდან — დასავლეთი ყაზახეთის, აღმოსავლეთიდან — აქტობეს ოლქები, ხოლო სამხრეთიდან — კასპიის ზღვა და მანგისთაუს ოლქი. ყაზახეთის ადმინისტრაციული დაყოფა ატირაუს ოლქის ოფიციალური საიტი დაარქივებული 2012-06-07 საიტზე Wayback Machine.
აქტობეს ოლქი

აქტობეს ოლქი (ყაზახ. Ақтөбе облысы) — ფართობის მიხედვით მეორე ოლქი ყაზახეთში. ადმინისტრაციული ცენტრი აქტობე. დასავლეთიდან ესაზღვრება ატირაუს, მანგისთაუს და დასავლეთ ყაზახეთის ოლქები, ჩრდილოეთიდან — რუსეთი, აღმოსავლეთიდან — კოსტანაის, ყარაღანდის და ყიზილორდის ოლქები, ხოლო სამხრეთიდან — უზბეკეთი. ყაზახეთის ადმინისტრაციული დაყოფა აქტობეს ოლქის ოფიციალური საიტი დაარქივებული 2013-08-24 საიტზე Wayback Machine.
შალვა მატუაშვილი

შალვა მატუაშვილი (დ. 29 აგვისტო, 1958, წინანდალი, თელავის რაიონი) — ქართველი მხატვარი. 1980 წელს დაამთავრა თბილისის სამხატვრო აკადემია. გამართული აქვს არაერთი პერსონალური გამოფენა, აგრეთვე მონაწილეობს სხვადასხვა ჯგუფურ გამოფენებში როგორც ადგილობრივ, ასევე საერთაშორისო მასშტაბით. შალვა მატუაშვილის ნამუშევრები ინახება: სურათების ეროვნულ გალერეაში (თბილისი), ტრეტიაკოვის გალერეაში (მოსკოვი), აღმოსავლური ხელოვნების მუზეუმში (მოსკოვი) და კერძო კოლექციებში. შალვა მატუაშვილი — ბიოგრაფიული ლექსიკონი
ყაზახეთის ქალაქები

ქვემოთ მოცემულია ყაზახეთის იმ ქალაქების სია, რომელთა მოსახლეობა 50 000 კაცს აჭარბებს. ქალაქების სახელწოდებები, გასულ საუკუნეში, შეიცვალა, ზოგან მრავალჯერ. Map
აღმოსავლეთ ყაზახეთის ოლქი

აღმოსავლეთ ყაზახეთის ოლქი (ყაზახ. Шығыс Қазақстан облысы) — ოლქი აღმოსავლეთ ყაზახეთში. ჩინეთისა და რუსეთის საზღვართან. ოლქის ადმინისტრაციული ცენტრია ოსკემენი. დასავლეთიდან ესაზღვრება ყარაღანდისა და პავლოდარის ოლქები, ჩრდილოეთიდან — რუსეთი, აღმოსავლეთიდან — ჩინეთი, ხოლო სამხრეთიდან — ალმათის ოლქი. ყაზახეთის ადმინისტრაციული დაყოფა აღმოსავლეთ ყაზახეთის ოლქის ოფიციალური საიტი
დასავლეთ ყაზახეთის ოლქი

დასავლეთ ყაზახეთის ოლქი (ყაზახ. Батыс Қазақстан облысы) — ოლქი ჩრდილო-დასავლეთ ყაზახეთში. დაარსდა 1932 წლის 10 მარტს. 1992 წლამდე ეწოდებოდა ურალის ოლქი. ადმინისტრაციული ცენტრია ურალსკი. აღმოსავლეთიდან ესაზღვრება აქტობეს ოლქი, ჩრდილოეთიდან და დასავლეთიდან — რუსეთი, ხოლო სამხრეთიდან — ატირაუს ოლქი. ყაზახეთის ადმინისტრაციული დაყოფა დასავლეთ ყაზახეთის ოლქის ოფიციალური საიტი
ყიზილორდა

ყიზილორდა (ყაზახ. Қызылорда / Qızılorda); ადრე ეწოდებოდა: ყიზილ-ორდა (რუს. Кзыл-Орда, 1925–1991) ასევე აკ-მეჩეტი (რუს. Ак-Мечеть, 1853 და 1922–1925), ასევე პეროვსკი (რუს. Перовск, 1867–1925) და ფორტ პეროვსკი (რუს. Форт Перовский, 1853–1867) — ქალაქი ყაზახეთში ყიზილორდის ოლქის ცენტრი. 2011 წლის მონაცემებით ქალაქის მოსახლეობა შეადგენდა 200,900 ადამიანს. ქალაქს კვეთავს მდინარე სირდარია. ყიზილორდა დაარსდა 1820 წელს, როგორც კოკანდის სახანოს ციხე-სიმაგრე აკ-მეჩეთი, რაც თურქული სიტყვაა და ნიშნავს თეთრ მეჩეთს. ციხე-სიმაგრე რუსებმა 1853 წელს აიღეს და მას სახელი ფორტ პეროვსკით შეუცვალეს. 1867-1922 წლებში ქალაქს ეწოდებოდა - პეროვსკი, ხოლო 1922 - 1925 წლებში მას ისევ აკ-მეჩეთი ეწოდებოდა. 1925 წელს როდესაც ის ცოტა ხნით გახდა ყაზახეთის დედაქალაქი მას უწოდეს ყიზილ-ორდა რაც ყაზახურიდან ითარგმნება როგორც "წითელი ცენტრი".  თურქეთი ბურსა  აშშ არვადა ვიკისაწყობში არის გვერდი თემაზე: ყიზილორდა kyzylorda-city.kz დაარქივებული 2007-10-16 საიტზე Wayback Machine. kyzylorda.kz დაარქივებული 2007-08-09 საიტზე Wayback Machine. kyzylordaforum.com დაარქივებული 2016-03-03 საიტზე Wayback Machine. ↑ Kardeş Şehirler. Bursa Büyükşehir Belediyesi Basın Koordinasyon Merkez. Tüm Hakları Saklıdır. დაარქივებულია ორიგინალიდან — 2016-05-23. ციტირების თარიღი: 2013-07-27.
სისი სპეისეკი

სისი სპეისეკი (ინგლ. Sissy Spacek; დ. 25 დეკემბერი, 1949) — ამერიკელი მსახიობი და მომღერალი. არის ოსკარის ლაურეატი. ვიკისაწყობში არის გვერდი თემაზე: სისი სპეისეკი სისი სპეისეკი კინოფილმების ინტერნეტ-მონაცემთა ბაზაში
ნიუ-იორკის ბანდები (2002 წლის ფილმი)

ნიუ-იორკის ბანდები (ინგლ. Gangs of New York) — მარტინ სკორსეზეს 2002 წლის დრამატული ისტორიული ფილმი. ფილმი გადაიღეს ჩინეჩიტაში, რომში. ფილმი ასახავს მე-19 საუკუნის შუა წლებში ნიუ-იორკში სხვადასხვა ბანდების ბრძოლას გავლენისათვის. ლეონარდო დიკაპრიო - ამსტერდამ ვალონი დენიელ დეი-ლუისი - ბილ კატინგი კამერონ დიასი - ჯენი ევერდინი ლიამ ნისონი - მოძღვარი ვალონი ჯიმ ბროუდბენტი - უილიამ ტვიდი ჰენრი ტომასი - ჯონი სიროკო ბრენდან გლისონი - უოლტერ მაკგინი გერი ლუისი - მაკგლოინი ჯონ კრისტოფერ რაილი - იღბლიანი ჯეკ მოლრენი სტივენ გრეჰემი - შანგი ლერი ჯილარდი - ჯიმი სპოილსი ედი მარსანი - კილორანი ოქროს გლობუსი საუკეთესო რეჟისორი: მარტინ სკორსეზე საუკეთესო ორიგინალური სიმღერა: U2 BAFTA საუკეთესო მსახიობი კაცი: დენიელ-დეი ლუისი ოფიციალური საიტი „Gangs of New York“ — კინოფილმების ინტერნეტ-მონაცემთა ბაზა (ინგლისური) „Gangs of New York“ — Allmovie-ზე „Gangs of New York“ — Rotten Tomatoes „Gangs of New York“ — Box Office Mojo-ზე
რაფაელ ბენიტესი

რაფაელ ბენიტეს მაუდესი (ესპ. Rafael Benítez Maudes; დ. 16 აპრილი, 1960) — ყოფილი ესპანელი ფეხბურთელი, საფეხბურთო მწვრთნელი. წარსულში წვრთნიდა ისეთ კლუბებს, როგორიცაა „ვალენსია“, „ლივერპული“, „ჩელსი“, „რეალ მადრიდის“ და „ნაპოლი“. ითვლება ყველაზე წარმატებულ მწვრთნელად ვალენსიას ისტორიაში, რადგან სამ წლიანი მმართველობის პერიოდში ორჯერ მოაგებინა კლუბს ესპანეთის ჩემპიონატი და ერთხელ უეფას თასი. 2004 წელს რაფაელ ბენიტესი ლივერპულის მთავარი მწვრთნელის პოსტზე დაინიშნა. ბენიტესმა გუნდი ორჯერ (2005 და 2007) გაიყვანა ჩემპიონთა ლიგის ფინალში და მოიგო ორიდან ერთი ფინალი 2005 წელს. ვიკისაწყობში არის გვერდი თემაზე: რაფაელ ბენიტესი ბიოგრაფიები Liverpool FC Official Website profile Manager profile at LFChistory.net დაარქივებული 2007-10-04 საიტზე Wayback Machine. Manager profile at This Is Anfield სტატისტიკა Complete management career stats at Liverpool-kop.com La Liga and Segunda División manager stats at www.bdfutbol.com ჯილდოები Spanish football awards
15 დეკემბერი

15 დეკემბერი — გრიგორიანული კალენდრის 349-ე დღე (ნაკიან წლებში – 350-ე დღე). წლის ბოლომდე დარჩენილია 16 დღე. ძვ. წ. 1290 : რამზეს II ეგვიპტის ფარაონი ხდება. 533 : ტიკამერონის ბრძოლაში ბიზანტიელი მხედართმთავარი ველისარიუსი ვანდალებსამარცხებს. 1891 : ჯეიმზ ნასმითმა შემოიღო კალათბურთის პირველი ვერსია ცამეტი წესითა და ორი ცხრა წევრიანი გუნდით. 1917 : კიშინიოვში მოლდავეთის სახალხო რესპუბლიკა გამოცხადდა. 1939 : კინოფილმ „ქარწაღებულნის“ პრემიერა გაიმართა ატლანტაში, ჯორჯია. 1941 : დრობიცკი–იარზე, ხარკოვთან (უკრაინა), ნაცისტებმა 15 000 ებრაელი დახვრიტეს. 1976 : სამოა გაეროს წევრი ხდება. 1994 : ნეტსკეიპ ნავიგატორის (1.0) პირველი ვერსია შეიქმნა. პალაუ გაეროს წევრი ხდება. 2010 : ჟურნალმა ტაიმმა 2010 წლის ადამიანად Facebook-ის ხელმძღვანელი მარკ ცუკერბერგი დაასახელა. 2011 : აშშ-ის ოფიციალური განცხადებით დასრულდა ერაყის ომი. საფრანგეთის სასამართლომ ქვეყნის ყოფილ პრეზიდენტს ჟაკ შირაკს ორწლიანი პირობითი პატიმრობა შეუფარდა. 2013 : მიშელ ბაჩელეტი 4 წლის შემდეგ კვლავ აირჩიეს ჩილეს პრეზიდენტად. 2018 : კიევში გაერთიანებულ საეკლესიო კრებაზე უკრაინის მართლმადიდებელი ეკლესიის შექმნა გამოაცხადეს, რომლის მეთაურადაც ეპიფანე აირჩიეს. 1832 : გიუსტავ ეიფელი — ფრანგი ინჟინერი 1907 : ოსკარ ნიმეიერი — ბრაზილიელი არქიტექტორი 1924 : ანა კალანდაძე — ქართველი პოეტი 1955 : პოლ სიმონონი — ინგლისელი ბას გიტარისტი (The Clash) 1956 : უილიამ ორბიტი — ინგლისელი პროდიუსერი და მუსიკოსი 1958 : ვოლფგანგ პაული — შვეიცარიელი ფიზიკოსი 1966 : უოლტ დისნეი — ამერიკელი კინორეჟისორი მართლმადიდებელი ეკლესია აღნიშნავს შემდეგი წმინდანების ხსენების დღეს: ისე წილკნელი აბაკუმ წინასწარმეტყველი წმინდა მიროპია იოანე, ირაკლემონე, ანდრია და თეოფილე სხვა თვეები:
ხაზარის უნივერსიტეტი

ხაზარის უნივერსიტეტი, „კასპიის უნივერსიტეტი“ — კერძო უნივერსიტეტი ბაქოში, აზერბაიჯანში ხაზარის უნივერსიტეტი განთავსებულია ქალაქ ბაქოში, სამ კამპუსზე. დღეისათვის მიმდინარეობს კიდევ ერთი კამპუსის მშენებლობა. ნეფტჩილარის კამპუსი – მდებარეობს ნეფტჩილარის მეტროსადგურთან ახლოს. მისამართი: მაჰსათის ქუჩა 11, აზერბაიჯანი, 1096. ცენტრალური კამპუსი – მდებარეობს ბაქოს ცენტრში, ნიზამის მეტროსადგურთან ალოს. მისამართი: 122 ბაშირ სეფეროღლის ქუჩა 122, აზერბაიჯანი, 1009 ალატავას კამპუსი – აქ განთავსებულია ხაზარის უნივერსიტეტთან არსებული სკოლა „დუნია“ ( მსოფლიო). მისამართი ალატავას ქუჩა 2, აზერბაიჯანი 1012. ბინაღადის კამპუსი – სკოლია „ დუნია“ ახალი საგანმანათლებლო კომპლექსი, სპორტული ცენტრი, საერთო საცხოვრებელი და ტექნოპარკი. ნეფტჩილარის კამპუსი ცენტრალური კამპუსი ბინაღადის კამპუსი დაარსდა 1991 წელს პროფესორ ჰამლეტ ისახანლის მიერ. დაარსებისთანავე უნივერსიტეტი გახდა ერთ-ერთი პირველი კერძო უმაღლესი სასწავლებელი აღმოსავლეთ ევროპაში, კავკასიასა და ცენტრალურ აზიაში. ამასთან, ხაზარის უნივერსიტეტმა პირველმა შესთავაზა აზერბაიჯანს დასავლური ტიპის, კვლევაზე ორიენტირებული უმაღლესი განათლების სერვისი. ხაზარის უნივერსიტეტის დაარსებით ისახანლიმ მოახდინა წინამორბედი, საბჭოური კორუმპირებული უმაღლესი განათლების სისტემის რეფორმირება. აზერბაიჯანში ხაზარის უნივერსიტეტი ცნობილია როგორც უმაღლესი სასწავლო დაწესებულება, სადაც შესაძლებელია ინოვაციური, დასავლური ტიპის განათლების მიღება საბაკალავრო, სამაგისტრო და სადოქტორო საფეხურებზე. ამასთან ერთად, უნივერსიტეტი განაგებს სკოლა-ლაბორატორიას, (დუნიას სკოლა) რომელიც სთავაზობს სკოლამდელი, დაწყებითი და საშუალო განათლების პროგრამებს. ხაზარის უნივერსიტეტის აკადემიური ბაზა მოიცავს 250-მდე ლექტორს, რომელთაგან დიდ ნაწილს განათლება მიღებული აქვს ევროპაში ან ამერიკის შეერთებულ შტატებში. აზერბაიჯანის უნივერსიტეტებს შორის ხაზარის უნივერსიტეტმა პირველმა შემოიღო სტუდენტზე ორიენტირებული კრედიტების დაგროვების სისტემა. უნივერსიტეტის სასწავლო პროგრამები სტანდარტის მხრივ შეესაბამება განვითარებული ქვეყნების წამყვანი უნივერსიტეტების კურიკულუმთან. ხაზარის უნივერსიტეტში სწავლების ძირითადი ენაა ინგლისური. ეს ფაქტორები გულისხმობს აკადემიური და პროფესიული შესაძლებლობების ზრდას სტუდენტებისთვის და განაპირობებს მათ მომზადებას გლობალურ სივრცეში ინტეგრაციისთვის. ოთხივე სკოლა სტუდენტებს სთავაზობს საბაკალავრო, სამაგისტრო და სადოქტორო პროგრამებს შემდეგ დარგებში: ↑ http://www.khazar.org/ ↑ Isakhanli, Hamlet. Education System in Transition Economy: A View from Azerbaijan. Baku, KU Press, 2007. See On Education System in Transition Economy დაარქივებული 2015-10-06 საიტზე Wayback Machine. ↑ Emily Van Buskirk, "Current Trends in Education in Azerbaijan - A discussion with Professor Hamlet Isakhanli დაარქივებული 2006-09-01 საიტზე Wayback Machine. ", Caspian Studies Program, Harvard University, April 25, 2001, Accessed on April 14, 2006 ↑ http://www.topuniversities.com/node/3285/ranking-details/world-university-rankings/2013 ↑ http://www.webometrics.info/en/search/Rankings/khazar
კოსტანაის ოლქი

კოსტანაის ოლქი (ყაზახ. Қостанай облысы) — ოლქი ჩრდილოეთ ყაზახეთში. ოლქის ადმინისტრაციული ცენტრია კოსტანაი. დასავლეთიდან ესაზღვრება რუსეთი და აქტობეს ოლქი, ჩრდილოეთიდან — რუსეთი, აღმოსავლეთიდან — ჩრდილოეთ ყაზახეთისა და აკმოლის ოლქები, ხოლო სამხრეთიდან — ყარაღანდის ოლქი. ყაზახეთის ადმინისტრაციული დაყოფა კოსტანაის ოლქის ოფიციალური საიტი დაარქივებული 2020-05-21 საიტზე Wayback Machine.
მანგისთაუს ოლქი

მანგისთაუს ოლქი (ყაზახ. Маңғыстау облысы) ყოფ. მაგიშლაყის ოლქი — ოლქი სამხრეთ-დასავლეთ ყაზახეთში. ოლქის ადმინისტრაციული ცენტრია ყაზახეთის „საზღვაო ჭიშკარი“ — აქთაუ. დაარსდა 1973 წლის 20 მარტს, გურიევის ოლქის სამხრეთი ნაწილისაგან. 1988 წელს ოლქი გაუქმდა და 1990 წელს აღდგა დღევანდელი სახელწოდებით. დასავლეთიდან ესაზღვრება კასპიის ზღვა, ჩრდილოეთიდან — ატირაუს ოლქი, აღმოსავლეთიდან — აქტობეს ოლქი და უზბეკეთი, ხოლო სამხრეთიდან — თურქმენეთი. ყაზახეთის ადმინისტრაციული დაყოფა მანგისთაუს ოლქის ოფიციალური საიტი
ადამ ვაჩნაძე

ადამ ვაჩნაძე, ბებურიშვილი, — თავადი, XVIII-XIX საუკუნეების ქართველი პოლიტიკური მოღვაწე. 1799-1804 წლებში მხარს უჭერდა გიორგი XII-ისა და რუსეთის ჰეგემონიის წინააღმდეგ მებრძოლ ალექსანდრე ბატონიშვილს; ახლდა მას ირანში. 1804 წლის 29 ივნისს ყაზახის აღალარ ნაგი-ბეგთან ერთად თავს დაესხა ბორჩალოს მემამულე ქანანოვს და მერე ყაზახს წავიდა. იმავე წელს წელს ალექსანდრე ბატონიშვილს საქართველოში გამოექცა და რუსეთის იმპერიის სამსახურში ჩადგა. მიიღო პრაპორშჩიკობა. 1804-1806 წლებში გენერალ ციციანოვის მიერ შურაგელის მოურავად იყო დანიშნული. 1812 წელის კახეთის აჯანყების ჩახშობაში მონაწილეობისთვის დაენიშნა პენსია. ბერძნიშვილი მაქს., მასალები XIX ს. პირველი ნახევრის ქართული საზოგადოებრიობის ისტორიისათვის, II, თბ., 1983. — გვ. 19.
ფირან ჩერქეზიშვილი

ფირან ჩერქეზიშვილი (გ. 1804) — ქართლელი აზნაური, იულონ ბატონიშვილის ბოქაულთუხუცესი. 1795 წელს ირანელთა შემოსევისას გადაარჩინა სიონის ტაძრის ქონება. რუსეთის მიერ ქართლ-კახეთის სამეფოს ანექსიის შემდეგ იულონს თან ახლდა იმერეთის სამეფოში; იყო შუამავალი ბატონიშვილებს, ქართლის თავადაზნაურობას და აჯანყებულ ოსებს შორის მიწერ-მოწერაში. 1804 წლის ივნისში შიდა ქართლიდან იმერეთს უკუქცეული იულონის რაზმს სურამის გზაზე თავს დაესხა რუსი ჯარისკაცების როტა კაპიტან ნოვიცკისა და გოგი ამირეჯიბის მეთაურობით. შეტაკებაში დაღუპულთა შორის იყო ფირან ჩერქეზიშვილი. იულონი შეიპყრეს და რუსეთს გაასახლეს. ჩერქეზიშვილი ფირან დაარქივებული 2015-01-18 საიტზე Wayback Machine. . ქართველ თავად-აზნაურთა გენეალოგია
გიორგი არაბული

გიორგი არაბული (დ. 7 მარტი, 1991) — ქართველი პოეტი, რეჟისორი. დაიბადა ხევსურეთში, დაამთავრა შატილის საშუალო სკოლა. 2009—2013 წლებში სწავლობდა შოთა რუსთაველის თეატრისა და კინოს სახელმწიფო უნივერსიტეტში, დრამის რეჟისურის ფაკულტეტზე. 2017 წლიდან არის თემურ ჩხეიძის სახელოსნოს წევრი. 2012 წელს გამომცემლობა „ინტელექტმა“ დაბეჭდა მისი სადებიუტო ლექსების კრებული „გზაზე გასვლა“ (რედაქტორი: დიანა ანფიმიადი) 2015 წლიდან არის ხელოვნების ფესტივალ „ჩირდილის“ ორგანიზატორი. 2016 წელს გახდა „წინანდლის პრემიის“ ლაურეატი პოეზიაში. 2017 წელს გამომცემლობა „ინტელექტმა“ გამოსცა გიორგი არაბულის მეორე კრებული „გვრინი“ (რედაქტორი: ზურაბ კიკნაძე ). წიგნი პრემია საბას (2018) ფინალისტია. გიორგი არაბულის ლექსები თარგნილია ინგლისურ, იტალიურ, შვედურ, ჩეხურ, პოლონურ, უკრაინულ და სომხურ ენებზე. 2012 წელს ათონელის თეატრში პირველი სპექტაკლის პრემიერა – უილიამ საროიანის „ჰეი გესმით ჩემი“. 2013 წლის დეკემბრიდან გიორგი არაბული არის დუშეთის თეატრის მთავარი რეჟისორი. 2014 წელს დუშეთის თეატრში დადგა საბავშვო სპექტაკლი „ჩიპოლინოს თავგადასავალი“. 2014 წელს დუშეთის თეატრში დადგა ილია ჭავჭავაძის „კაცია-ადამიანი?!“. გიორგი არაბული Facebook-ზე გიორგი არაბული. გამომცემლობა „ინტელექტის“ საიტი გიორგი არაბული - საქართველოს პარლამენტის ეროვნული ბიბლიოთეკა გიორგი არაბულის "გვრინი" საბაზე ლიტერატურული ფესტივალი „ჩირდილი“, ვიდეო
პავლოდარის ოლქი

პავლოდარის ოლქი (ყაზახ. Павлодар облысы) — ოლქი ჩრდილო-აღმოსავლეთ ყაზახეთში, მდინარე ირტიშის ნაპირებზე. ოლქის ადმინისტრაციული ცენტრია პავლოდარი. დაარსდა 1938 წელს. დასავლეთიდან ესაზღვრება აკმოლისა და ჩრდილოეთ ყაზახეთის ოლქები, ჩრდილოეთიდან და აღმოსავლეთიდან — რუსეთი, ხოლო სამხრეთიდან — აღმოსავლეთ ყაზახეთისა და ყარაღანდის ოლქები. ყაზახეთის ადმინისტრაციული დაყოფა პავლოდარის ოლქის ოფიციალური საიტი ↑ Асаин Байханов назначен акимом Павлодарской области — Kazakhstanskaya Pravda. <a href="https://wikidata.org/wiki/Track:Q310742"></a>
ჟამბილის ოლქი

ჟამბილის ოლქი (ყაზახ. Жамбыл облысы) ყოფ. ჯამბულის ოლქი — ოლქი სამხრეთ ყაზახეთში. დაარსდა 1939 წლის 14 ოქტომბერს სამხრეთ ყაზახეთის ოლქის გაყოფის შედეგად. 1993 წლის 4 მაისს უწოდეს დღევანდელი სახელი. ოლქს სახელი ეწოდება ყაზახი საბჭოთა პოეტის, მეორე ხარისხის სტალინური პრემიის ლაურეატის ჟამბილ ჟაბაევის (1846-1945 წწ.) პატივსაცემად. ოლქის ადმინისტრაციული ცენტრია ტარაზი (ჯამბული, ჟამბილი). დასავლეთიდან ესაზღვრება სამხრეთ ყაზახეთის ოლქი, ჩრდილოეთიდან — ყარაღანდის ოლქი, აღმოსავლეთიდან — ალმათის ოლქი, ხოლო სამხრეთიდან — ყირგიზეთი. ყაზახეთის ადმინისტრაციული დაყოფა ჟამბილის ოლქის ოფიციალური საიტი
თურქესტანის ოლქი

თურქესტანის ოლქი (ყაზახ. Түркістан облысы) — ოლქი სამხრეთ ყაზახეთში. დაარსდა 1932 წლის 10 მარტს. თავდაპირველად ეწოდებოდა სამხრეთ ყაზახეთის ოლქი. 1962-1992 წლებში ეწოდებოდა ჩიმქენთის ოლქი. 1992 წელს დაუბრუნდა ადრინდელი სახელი. 2018 წელს ყაზახეთის პრეზიდენტის ბრძანებულების საფუძველზე ეწოდა თურქესტანის ოლქი, ხოლო ადმინისტრაციული ცენტრი ქალაქ შიმქენთიდან გადავიდა თურქესტანში. შიმქენთი აღარ შედის ოლქის შემადგენლობაში და გახდა რესპუბლიკური მნიშვნელობის ქალაქი. ადმინისტრაციული ცენტრია თურქესტანი. აღმოსავლეთიდან ესაზღვრება ყიზილორდის ოლქი, ჩრდილოეთიდან — ყარაღანდის ოლქი, დასავლეთიდან — ჟამბილის ოლქი, ხოლო სამხრეთიდან — უზბეკეთი. ყაზახეთის ადმინისტრაციული დაყოფა სამხრეთ ყაზახეთის ოლქის ოფიციალური საიტი დაარქივებული 2012-07-04 საიტზე Wayback Machine. ↑ https://inbusiness.kz/ru/news/darhan-satybaldy-smenil-umirzaka-shukeeva-na-postu-akima-turkestanskoj-oblasti ↑ Публичное подписание Указа «О некоторых вопросах административно-территориального устройства Республики Казахстан». დაარქივებულია ორიგინალიდან — 2018-06-20. ციტირების თარიღი: 2018-06-20.
ჩრდილოეთ ყაზახეთის ოლქი

ჩრდილოეთ ყაზახეთის ოლქი (ყაზახ. Солтүстік Қазақстан облысы) — ოლქი ჩრდილოეთ ყაზახეთში. ადმინისტრაციული ცენტრია პეტროპავლი. აღმოსავლეთიდან ესაზღვრება პავლოდარის ოლქი, ჩრდილოეთიდან — რუსეთი, დასავლეთიდან — კოსტანაის ოლქი, ხოლო სამხრეთიდან — აკმოლის ოლქი. ყაზახეთის ადმინისტრაციული დაყოფა ჩრდილოეთ ყაზახეთის ოლქის ოფიციალური საიტი დაარქივებული 2013-04-25 საიტზე Wayback Machine.
არველაძე

ვიკისაწყობში არის გვერდი თემაზე: არველაძე საკუთარი სახელი არველაძე შეიძლება აღნიშნავდეს ერთ-ერთ შემდეგ პიროვნებათაგანს: არჩილ არველაძე — ფეხბურთელი ბონდო არველაძე — ლიტერატურათმცოდნე გიორგი არველაძე — თანამდებობის პირი, პოლიტიკოსი კირილე არველაძე — პედაგოგი, საზოგადო მოღვაწე პეტრე არველაძე — ბოლშევიკი რევოლუციონერი რევაზ არველაძე — ფეხბურთელი რევაზ არველაძე — ინჟინერი, თანამდებობის პირი, პოლიტიკოსი სიმონ არველაძე — კრიტიკოსი, პოეტი ტახირ არველაძე — თანამდებობის პირი, პოლიტიკოსი შოთა არველაძე — ფეხბურთელი რევაზ არველაძე (მრავალმნიშვნელოვანი)
არჩილ არველაძე

არჩილ (აჩი) არველაძე (დ. 22 თებერვალი, 1973, თბილისი, საქართველოს სსრ) — ქართველი ფეხბურთელი, თავდამსხმელი. სხვადასხვა დროს იცავდა თბილისის „დინამოს“, ტრაპიზონის „ტრაბზონსფორის“, ბრედას „ნაკ ბრედას“, კელნის „კელნის“, თბილისის „ლოკომოტივის“ და საქართველოს ეროვნული ნაკრების ღირსებას. საქართველოს სამგზის ჩემპიონი (1991, 1992, 1993) და საქართველოს თასის სამგზის მფლობელი (1991, 1992, 1993) თბილისის „დინამოს“ შემადგენლობაში, თურქეთის თასისა (1995) და თურქეთის სუპერთასის მფლობელი (1996) „ტრაბზონსფორის“ შემადგენლობაში. არჩილ არველაძე საფეხბურთო კარიერას 1991 წელს საქართველოს ყველაზე ტიტულოვან კლუბ თბილისის „დინამოში“ იწყებს, რომელიც იმ დროს „იბერიის“ სახელით ასპარეზობს საქართველოს უმაღლეს საფეხბურთო ჩემპიონატზე. დედაქალაქურ კლუბში იგი 1991–1993 წლებში თამაშობს, რა დროსაც ეროვნული ჩემპიონატის 57 მატჩში 35 გოლი გააქვს. 1993 წელს საქართველოდან თურქეთში, კერძოდ ტრაპიზონში ინაცვლებს, სადაც შოთა არველაძესთან ერთად ადგილობრივი „ტრაბზონსფორის“ ღირსებას იცავს, რომლის რიგებშიც 1997 წლის ჩათვლით თამაშობს. აქ იგი თურქეთის სუპერლიგის 46 შეხვედრას ატარებს და 17-ჯერ იღებს მეტოქეთა კარს. „ტრაბზონსფორიდან“ 1997 წელს ჰოლანდიის ერედივიზიის კლუბ „ბრედაში“ გადადის, რომლის მაისურით ეროვნული პირველობის 90 მატჩში იღებს მონაწილეობას და 32 გოლის გატანას ახერხებს. 2000 წელს ბუნდესლიგის მონაწილე „კელნის“ რიგებში აგრძელებს კარიერას, სადაც 29-ჯერ გამოდის მოედანზე და 7 გოლი გააქვს. საფეხბურთო კარიერას ტრავმის გამო 32 წლის ასაკში 2005 წელს თბილისის „ლოკომოტივში“ ასრულებს. 1994–2001 წლებში საქართველოს ეროვნული ნაკრების ღირსებას იცავს, რომლის შემადგენლობაში 32 შეხვედრას ატარებს და 6 ბურთი გააქვს. 1994 წლის 23 თებერვალს ისრაელის ეროვნული ნაკრების წინააღმდეგ გამართულ საერთაშორისო ამხანაგურ შეხვედრაში არჩილ არველაძე პირველად გამოდის მინდორზე ეროვნული ნაკრების მაისურით. 2001 წლის 6 ივნისს უნგრეთის ეროვნული ნაკრების წინააღმდეგ მსოფლიოს 2002 წლის ჩემპიონატის შესარჩევი ეტაპის შეხვედრაში იგი ბოლოჯერ იცავს საქართველოს ეროვნული ნაკრების ღირსებას. არჩილის ძმებიც ასევე პროფესიონალი ფეხბურთელები არიან. მისი უფროსი ძმაც რევაზ არველაძე „კელნში“ თამაშობდა, ხოლო არჩილის ტყუპი ძმა შოთა არველაძე 1997–2001 წლებში „აიაქსში“ თამაშობდა, სადაც მან 96 მატჩში 55 გოლი გაიტანა. დინამო თბილისი ეროვნული ლიგა ჩემპიონი: 1991, 1992, 1993 საქართველოს თასი თასის მფლობელი: 1991, 1992, 1993 ტრაბზონსფორი თურქეთის თასი თასის მფლობელი: 1995 თურქეთის სუპერთასი თასის მფლობელი: 1996 არჩილ არველაძე — საქართველოს ბიოგრაფიული ლექსიკონი არჩილ არველაძე ფეხბურთის ფედერაციის მუშაობაში ჩაერთო AFS · National Football Teams · Soccerway ↑ არჩილ არველაძე. TFF.org. ↑ არჩილ არველაძე. National-Football-Teams.com. ↑ საქართველოს ეროვნული ნაკრების წევრების სტატისტიკა. RSSSF. ↑ Archil Arveladze International matches (1994–2002) ↑ Georgia – Record International Players ↑ Georgia – Record International Players ↑ Israel v Georgia, 23 February 1994 ↑ Hungary v Georgia, 06 June 2001 ↑ ფონდი არველაძე. arveladzefund.com. დაარქივებულია ორიგინალიდან — 2011-07-07. ციტირების თარიღი: 2020-12-31.
თალდიყორღანი

თალდიყორღანი (ყაზახ. Талдықорған / Taldıqorğan / تالدىقورعان) — ალმათის ოლქის ადმინისტრაციული ცენტრი, ყაზახეთი. 2009 წლის აღწერის მიხედვით მოსახლეობა შეადგენდა 123,038 ადამიანს. მოსახლეობის უმეტესობა შეადგენს ყაზახებს. 2010 წლის აღწერის მიხედვით თალდიყორღანის მოსახლეობის ეთნიკური სურათი შემდეგია: ყაზახები - 93,156 (64.96%) რუსები - 36,532 (25.47%) კორეელები - 5,172 (3.61%) თათრები - 2,783 (1.94%) გერმანელები - 1,581 (1.10%) უკრაინელები - 1,071 (0.75%) უიგურები - 962 (0.67%) ჩეჩნები - 354 (0.25%) უზბეკები - 302 (0.21%) ბელარუსები - 177 (0.12%) აზერბაიჯანელები - 130 (0.09%) პოლონელები - 123 (0.09%) ყირგიზები - 102 (0.07%) სხვა - 962 (0.67%)  თურქეთი ანტალია.  ინგლისი მანჩესტერი. Bozdaqtar. Taldyqorghan oblysy, 1995, ISBN 5-89800-067-4 Taldykorgan დაარქივებული 2008-01-15 საიტზე Wayback Machine. Portal of Taldykorgan დაარქივებული 2007-06-27 საიტზე Wayback Machine. 2007 Soccer team ↑ Агентство Республики Казахстан по статистике. Численность населения Республики Казахстан по областям, городам и районам, полу и отдельным возрастным группам, отдельным этносам на начало 2010 года. დაარქივებულია ორიგინალიდან — 2012-06-27. ციტირების თარიღი: 2013-12-04. ↑ Национальный состав населения Казахстана по переписи 2009